Iḥi, tasiwelt d lsas n wullis, ma ulac tasiwelt, ulac ullis. Ayen i d-negza deg wannect-a belli tasiwelt d tifukas i yesseqdac umsawal akken ad d-yawi ayen yebɣa ad yessiweḍ i yimeɣriyen, neɣ ulama i wid d-isellen. Tasiwelt ihi, d taɣect-nni i d-yessawalen ineḍruyen n teḥkayt. Tasiwelt, tezmer ad tiɣzif akken tezmer ad tiwzil. Yezmer ad tili s lemɣawla akken yezmer ala. Seg wakken yessen umsawal ad yemsel awal, yezmer ad yessezwir neɣ ad yesseggri aneḍru ɣef wayeḍ akken i d asyahwa.